Diari Oficial de la Generalitat Valenciana


Sumari del DOGV 9306, del 25-03-2022 (2022/2448)

RESOLUCIÓ de 17 de març de 2022, de la vicepresidenta i presidenta en funcions del Consell Rector de la Corporació Valenciana de Mitjans de Comunicació, per la qual es fa públic l'acord del Consell Rector pel qual es proveeixen els llocs de treball número 32957 i 32397 i es declara desert el lloc de treball número 32546, convocats per a la provisió, pel sistema de lliure designació, en la Corporació Valenciana de Mitjans de Comunicació, anunciat en la convocatòria número 8/2022, per la Resolució d'1 de febrer de 2022, de la Direcció General de Funció Pública.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9306

Data del DOGV
:   25-03-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/2448


Data del document
:   17-03-2022

Organisme emissor
:   Corporació Valenciana de Mitjans de Comunicació

Tipus de document
:   Resolució

Anàlisi jurídica

RESOLUCIÓ de 17 de març de 2022, de la vicepresidenta i presidenta en funcions del Consell Rector de la Corporació Valenciana de Mitjans de Comunicació, per la qual es fa públic l'acord del Consell Rector pel qual es proveeixen els llocs de treball número 32051 i 32759 i es declara desert el lloc de treball número 32760, convocats per a la provisió, pel sistema de lliure designació, en la Corporació Valenciana de Mitjans de Comunicació, anunciat en la convocatòria número 8/2022, per la Resolució d'1 de febrer de 2022, de la Direcció General de Funció Pública. [2022/2448]  
  
En relació amb la convocatòria número 8/2022, d'1 de febrer, per la qual es convoquen, mitjançant el sistema de lliure designació, els llocs de treball números 32.704, secretari/a del Consell Rector, 32.705, cap del Servei d'Organització i Secretaria del Consell de la Ciutadania, i 32.706, cap del Servei de Fiscalització, adscrits a la Corporació Valenciana de Mitjans de Comunicació.  
Vistos els informes preceptius i vinculants emesos en data 1 de març de 2022 per la Direcció General de Funció Pública sobre el compliment dels requisits de participació de les persones interessades, per a la provisió corresponent a la citada convocatòria número 8/2022.  
Analitzades les candidatures presentades, s'han valorat els aspectes referits a coneixements i experiència necessaris per a l'acompliment dels respectius llocs.  
Especialment, respecte al lloc número 32584, s'ha considerat que Ferran Bargues Estellés té una àmplia formació en dret i experiència en diversos llocs de responsabilitat, que inclouen la secretaria d'òrgans col·legiats i posseeix els coneixements, les capacitats i les habilitats que fan que siga el candidat més idoni per a ocupar el lloc. Respecte al lloc número 32249, s'ha considerat que Rafael Armando Aguilar Agustín té una àmplia formació en dret i experiència en llocs de responsabilitat, especialment en matèria de planificació i gestió recursos humans i en el de la secretaria d'òrgans col·legiats i posseeix els coneixements, les capacitats i les habilitats que fan que siga el candidat més idoni per a ocupar el lloc. Finalment, respecte al lloc número 32435 resulta que l'única candidata presentada no reuneix els requisits exigits, en concret, per no pertànyer al cos del lloc convocat.  
  
De conformitat amb el que es disposa en la base quarta de la resolució de convocatòria citada, així com en els articles 110 i 115 de la Llei 4/2021, de 16 d'abril, de la funció pública valenciana, i en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut de l'article 16.3.o de la Llei 6/2016, de 15 de juliol, de la Generalitat, del servei públic de radiodifusió i televisió d'àmbit autonòmic, de titularitat de la Generalitat, el Consell Rector en la reunió del dia 16 de març de 2022, acorda:  
  
Primer  
Nomenar Ferran Bargues Estellés, funcionari de carrera del subgrup A1, amb NRP \*\*\*7602\*\*\*, com a secretari del Consell Rector, en la Corporació Valenciana de Mitjans de Comunicació, lloc número 32198, subgrup A1, sector indistint (G/E), complement de destí nivell 30 i complement específic E050.  
  
Segon  
Nomenar Rafael Armando Aguilar Agustín, funcionari de carrera del subgrup A1, amb NRP \*\*\*5464\*\*\*, com a cap del Servei d'Organització i Secretaria del Consell de la Ciutadania, en la Corporació Valenciana de Mitjans de Comunicació, lloc número 32994, subgrup A1, sector general, complement de destí nivell 28 i complement específic E050.  
  
Tercer  
Declarar deserta l'adjudicació del lloc de treball número 32.706, cap del Servei de Fiscalització en la Corporació Valenciana de Mitjans de Comunicació, per considerar que l'única candidata presentada no reuneix els requisits exigits, en concret, per no pertànyer al cos del lloc convocat.  
  
Quart  
El cessament en l'actual lloc de treball de les persones esmentades en els apartats primer i segon es produirà d'ofici el mateix dia en què es publique la present resolució en el Diari Oficial de la Generalitat Valenciana.  
La presa de possessió en el nou destí de les persones interessades es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà de la notificació; o bé, recurs contenciós administratiu davant el jutjat contenciós administratiu de València, o davant el jutjat contenciós administratiu en la circumscripció en què tinga el demandant el seu domicili, en el termini de dos mesos comptats des de l'endemà de la notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 17 de març de 2022.- La vicepresidenta i presidenta en funcions del Consell Rector: Mar Iglesias García.